CELEX: E2016C0139
Language: et
Date: 2016-06-28 00:00:00
Title: EFTA järelevalveameti otsus nr 139/16/COL, 28. juuni 2016, millega lubatakse Norral teha erandeid Euroopa Parlamendi ja nõukogu määrusest (EÜ) nr 216/2008 seoses lennuaja piiranguid käsitlevate sätetega lennuettevõtja Widerøes Flyselskap AS puhul [2016/2014]

17.11.2016   
            
            
               ET
            
            
               Euroopa Liidu Teataja
            
            
               L 310/87
            
         EFTA JÄRELEVALVEAMETI OTSUS
   nr 139/16/COL,
   28. juuni 2016,
   millega lubatakse Norral teha erandeid Euroopa Parlamendi ja nõukogu määrusest (EÜ) nr 216/2008 seoses lennuaja piiranguid käsitlevate sätetega lennuettevõtja Widerøes Flyselskap AS puhul [2016/2014]
   EFTA JÄRELEVALVEAMET,
   
      Võttes arvesse EMP lepingu XIII lisa punktis 66n viidatud õigusakti:
      
         Euroopa Parlamendi ja nõukogu 20. veebruari 2008. aasta määrus (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) muudetud (edaspidi „õigusakt“),
      mida on kohandatud EMP lepinguga selle protokolli nr 1 alusel, eriti kõnealuse õigusakti artikli 14 lõiget 7,
   
   võttes arvesse EFTA transpordikomitee 10. juuni 2016. aasta arvamust,
   võttes arvesse EFTA järelevalveameti (edaspidi „järelevalveamet“) 13. märtsi 2013. aasta otsust nr 103/13/COL, millega antakse transpordi eest vastutavale kolleegiumi liikmele õigus võtta vastu teatavaid otsuseid ja meetmeid (dokument nr 578349),
   ning arvestades järgmist:
   Norra teatas EFTA järelevalveametile ja Euroopa Lennundusohutusametile (edaspidi „amet“) oma kavatsusest teha lennuettevõtja „Widerøes Flyselskap AS“ suhtes erand komisjoni määruse (EL) nr 965/2012 (2) III lisa punkti ORO.FTL.210 alapunkti a sätetest seoses maksimaalse kogutöötundide arvuga, mille võib meeskonnaliikmele iga 7, 14 ja 28 järjestikuse päeva jooksul määrata, kiites heaks lennuettevõtja individuaalse lennuaja spetsifikatsiooniskeemi.
   Lennuettevõtja kavandatavat skeemi on kirjeldatud järgmiselt:
   
                
            
            
               Meeskonnaliikmele määratud tööaeg kokku ei tohi olla pikem kui:
               
                           1)
                        
                        
                           70 töötundi (mitte 60 töötundi), mille võib jaotada mis tahes seitsme järjestikuse päeva peale 14 järjestikuse päeva pikkuse perioodi jooksul;
                        
                     
                           2)
                        
                        
                           90 töötundi mis tahes 14 järjestikusel päeval (mitte 110 töötundi);
                        
                     
                           3)
                        
                        
                           maksimaalselt 180 töötundi mis tahes 28 järjestikusel päeval (mitte 190 töötundi) jaotatuna võimalikult ühtlaselt kogu ajavahemikule,
                        
                     
         Lennuettevõtja kavandatav graafikujärgne töökorraldus (7 päeva tööl/7 päeva vaba) pilootidele ja salongipersonalile tuleneb tegutsemisest lennuliinidel, mis suunduvad Norra regionaalsetesse lennujaamadesse või väljuvad sealt, ning asjaolust, et meeskonnaliikmed reisivad kodust meeskonnabaasi.
   Järelevalveamet järeldab Euroopa Lennundusohutusameti hinnangu põhjal, et erand tagaks sellise ohutustaseme, mis on samaväärne määruse (EL) nr 965/2012 III lisa punkti ORO.FTL.210 alapunkti a kohaldamisel saavutatud ohutustasemega, kui lisaks lennuettevõtja pakutud leevendusmeetmetele, mis on loetletud Norra 9. detsembri 2015. aasta kirjas, on täidetud ka lisas kirjeldatud tingimused.
   Käesoleva otsusega ettenähtud meetmed on kooskõlas EFTA transpordikomitee arvamusega,
   ON VASTU VÕTNUD KÄESOLEVA OTSUSE:
   Artikkel 1
   Norra võib kiita heaks erandi, mis kaldub kõrvale määruse (EL) nr 965/2012 III lisa punkti ORO.FTL.210 alapunktist a, lubades lennuettevõtjal „Widerøes Flyselskap AS“ kohaldada järgmist individuaalset lennuaja spetsifikatsiooniskeemi:
   
                
            
            
               Meeskonnaliikmele määratud tööaeg kokku ei tohi olla pikem kui:
               
                           i)
                        
                        
                           70 töötundi, mille võib jaotada mis tahes seitsme järjestikuse päeva peale 14 järjestikuse päeva pikkuse perioodi jooksul;
                        
                     
                           ii)
                        
                        
                           90 töötundi mis tahes 14 järjestikusel päeval ning
                        
                     
                           iii)
                        
                        
                           maksimaalselt 180 töötundi mis tahes 28 järjestikusel päeval jaotatuna võimalikult ühtlaselt kogu ajavahemikule,
                        
                     
         kui on täidetud lisas sätestatud tingimused ja leevendusmeetmed, mida Norra kirjeldas oma 9. detsembri 2015. aasta teatises.
   Artikkel 2
   Kõigil EFTA riikidel on õigus kohaldada artiklis 1 osutatud meetmeid, nagu on täpsustatud käesoleva otsuse lisas, tingimusel, et nad teatavad sellest vastavalt õigusakti artikli 14 lõikes 6 sätestatud teatamiskohustusele.
   Artikkel 3
   Käesolev otsus on adresseeritud Norrale. Autentne on selle ingliskeelne versioon.
   Artikkel 4
   Käesolev otsus tehakse teatavaks Norrale, Islandile ja Liechtensteinile.
   
      Brüssel, 28. juuni 2016.
      
         
            EFTA järelevalveameti nimel
         
         
            kolleegiumi liige
         
         Helga JÓNSDÓTTIR
         
            direktor
         
         Carsten ZATSCHLER
      
   
   
      (1)  ELT L 79, 19.3.2008, lk 1.
   
      (2)  Euroopa Majanduspiirkonna lepingu XIII lisa punktis 66nf viidatud õigusakt (komisjoni 5. oktoobri 2012. aasta määrus (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 296, 25.10.2012, lk 1), muudetud), mida on kohandatud EMP lepinguga selle protokolliga nr 1.
   
      LISA
      
         ERANDI KOHALDAMISEGA SEOTUD TINGIMUSED
      
      
                  i)
               
               
                  Lennuettevõtja peab tegutsema vastavalt väsimuse riskijuhtimise (FRM) põhimõtetele kooskõlas määruse (EL) nr 965/2012 III lisa punktiga ORO.FTL.120 ning jälgima pidevalt kavandatud leevendusmeetmete tõhusust. Väsimuse riskijuhtimise peab heaks kiitma Norra tsiviillennundusamet hiljemalt 1. jaanuaril 2017.
               
            
                  ii)
               
               
                  Lennuettevõtja peab saavutama väsimuse riskijuhtimise rakenduskava vahe-eesmärgid, mis esitati Norra tsiviillennundusametile erandi tegemise taotluses.
               
            
                  iii)
               
               
                  Lennuettevõtja esitab Norra tsiviillennundusametile oma lennuaja spetsifikatsiooniskeemi kohandatud elementide (nt tööle ilmumise aeg ja lennujärgne tööaeg) andmetel põhineva tõestuse, eelkõige juhul, kui need mõjutavad puhkeaega.
               
            
                  iv)
               
               
                  Lennuettevõtja lisab lennuandmete seire (FDM) süsteemi juhtumiparameetrite jälgimise, mida saab kasutada edasistes uurimistes väsimuse riskijuhtimisega (FRM) seotud reaktiivsete protsesside raames.
               
            
                  v)
               
               
                  Lennuettevõtja peab esimese 24 kuu jooksul pärast erandi heakskiitmist tõendama, et tema väsimuse aruandlussüsteem areneb ennetavama lähenemisviisi suunas. Lennuettevõtja väsimuse aruandlussüsteemi hindamise vahe-eesmärgid kuuluvad lennuettevõtja üldisesse järelevalveprogrammi.
               
            
                  vi)
               
               
                  Norra tsiviillennundusamet jälgib hoolikalt ja järjepidevalt, kuidas lennuettevõtja väsimuse riskijuhtimise ohutuse tagamise korras tunnistatakse ja maandatakse võimalikke väsimusriske, mis kerkivad esile erandi esimese 24 kuu jooksul. Seejärel jälgib Norra tsiviillennundusamet lennuettevõtja väsimuse riskijuhtimise tõhusust oma pideva järelevalve osana.
               
            
                  vii)
               
               
                  Norra tsiviillennundusamet tagab, et esimese 24 kuu jooksul pärast erandi heakskiitmist viiakse läbi erandi mõju sõltumatu proportsionaalne teaduslik hindamine. Ta analüüsib andmeid salongipersonali ja lennumeeskonna väsimuse kohta, kasutades vähemalt kaht objektiivsete andmete allikat (nt psühhomotoorse valvsuse test (PVT), aktimeetria) et kontrollida pakutud leevendusmeetmete tõhusust, sealhulgas vähemalt järgmist:
                  
                              —
                           
                           
                              suurest töökoormusest tuleneva kumuleeruva väsimuse mõju suure hulga sektorite andmete põhjal ja
                           
                        
                              —
                           
                           
                              ületunnitöö kasutamise mõju kumuleeruvale väsimusele, eesmärgiga pakkuda tõendeid tõhusa ettekirjutava piirmäära kehtestamiseks ületunnitöö kasutamisele.
                           
                        Hinnatakse mitte vähem kui nelja järjestikuse töö- ja puhkeaja tsükli mõju tegevuse tippperioodidel, kui tegutsetakse erandi alusel, ja võetakse arvesse lennuettevõtja väsimuse riskijuhtimise järeldusi ning kõiki sel ajal kättesaadavaid teaduslikke andmeid ja õigusraamistikku.
               
            
                  viii)
               
               
                  Aruanne tehtud erandi mõju kohta koos lõikes vii osutatud hinnanguga esitatakse järelevalveametile ja Euroopa Lennundusohutusametile hiljemalt 2 aastat pärast erandi kohaldamist.
               
            
                  ix)
               
               
                  EFTA järelevalveamet, keda abistab Euroopa Lennundusohutusamet, vaatab erandi eespool nimetatud aruande ja hinnangu valguses läbi ning jätab endale õiguse erandit muuta, see peatada või tühistada juhul, kui ta peab seda vajalikuks, pidades silmas olemasolevaid tõendeid selles etapis.